છારોડી ખાતેના એસજીવીપી ગુરુકુળના સ્વામી માધવપ્રિયદાસજીએ જણાવ્યું કે, આ દેશની વિરાસત ખૂબ જ મહાન છે. નામ મેળો છે, કામ મિલન અને સંગમનું છે. સમગ્ર વિશ્ર્વમાં થતાં સેવાકાર્યોની સરખામણીમાં હિન્દુ ધર્મના નામે થતાં સેવાકાર્યો અનેકગણાં વધુ છે. પરંતુ સામૂહિક રીતે તે આપણા સુધી પહોંચતું ન હોવાથી આપણે હિન્દુ ધર્મનાં સેવાકાર્યો અંગે અજાણ છીએ. એકમ સત વિપ્રા: બહુધા વદંન્તિ. આ શ્ર્લોક જણાવે છે કે ભારતવર્ષની શ્રેષ્ઠ તાકત હોય તો તે વિવિધતામાં એકતાની તાકાત છે.